text: Pas på hvis du vil arbejde nøgen i haven
  02 maj 2015 kl. 06.50
  I dag er det international Arbejd nøgen i haven dag. Men du kan komme til at overtræde Straffeloven, selvom det foregår i din egen have.
  For nogen kan oplysningerne her være til skræk og advarsel, for andre kan det måske inspirere til nye udfordringer.
  Men den første lørdag i maj er altså udråbt til Arbejd nøgen i haven dag. En dag hvor du kan komme lidt tættere på naturen og føle dig mere fri, siger naturisterne.
  Det er dog ikke uden risiko at bevæge sig ud i haven uden tøj på. For ud over det godt kan blive en kølig affære, så kan det også krænke blufærdigheden hos naboer eller forbipasserende.
  Derfor skal du være særlig opmærksom, hvis haven ligger ud til et f.eks. et busstoppested eller en etageejendom.
  Arbejd nøgen i haven dag er ikke overraskede en amerikansk opfindelse og det er jo heldigvis frivilligt, om man har lyst til at deltage eller ej.
  